cyanic-selkie/wikianc huggingface dataset:
Պողպատե ալքիմիկոս
Սյուժե
Հայտնաբերելով, որ ամեստրիսական ալքիմիան չի աշխատում Հոր դեմ, իսկ Մեյ Չան ալկագեստիան աշխատեց, Էդվարդը և Ալֆոնսը ուղևորվում են հյուսիս՝ Մեյ-Չանին գտնելու, որպեսզի նա իրենց սովորեցնի ալկագեստիա։ Այդ ժամանակ էլ հենց Մեյ Չանը, Սպին, Մարկոն փնտրում են Սպիի գրառումները ալկագեստիայի և ալքիմիայի մասին։ Էդվարդը և Ալֆոնսը ժամանում են Բրիգս ամրոց, որը գտնվում է Դրահմայի սահմանին, որտեղ նրանց հանդիպում է գեներալ Օլիվիա Ամստրոնգը։ Հանկարծ Բրիգսի ամենացածր մակարդակ է դուրս գալիս համունկուլուս Ծուլությունը, ով զարմացնում է բոլորին իր անխոցելիությամբ։ Էդը, ով ցույց տվեց, որ իրազեկված է համունկուլուսների մասին՝ հրաժարվեց պատասխանել նրանց հարցերին։ Բրիգսի զինվորներին հաջողվում է հաղթել Ծուլությանը և սառեցնել նրան։ Ինչպես պարզվում է՝ Ծուլությունը փորում է թունել, որը ինչպես մտածում է Էդվարդը շրջապատում է ամբողջ Ամեստրիսը և կազմում է Ամեստրիս երկրի բնակչությունից փիլիսոփայական քար ստեղծելու ծրագրի մաս։ Լիզան պարզում է, որ Սելիմ Բրեդլին իրականում համունկուլուս է և առաջինն է յոթ համունկուլուսներից։ Լիզա Հոուկայը պարզում է նաև, որ Սելիմի իրական անունը Հպարտություն է։ Կինգ Բրեդլին պետական ալքիմիկոս Կիմբլիին ուղարկում է հյուսիս, որպեսզի նա սպանի Սպիին։ Կիմբլիի հետ ֆյուրերը ուղարկում է նաև Վինրիին, որպեսզի Էլրիկները հասկանան, որ Վինրիի կյանքը կախված է իրենց գործողություններից։ Կիմբլին Էդվարդից օգնություն է խնդրում Սպիին գտնելու հարցում և խոստանում է նրա համար փիլիսոփայական քար։ Էդվարդը համաձայնվում է, սակայն ամենևին էլ չի պատրաստվում օգտագործել փիլիսոփայական քարը։ Եղբայրները ուղևորվում են որոնման, սիկ Վինրին որոշում է ուղեկցել նրանց։ Վինրին, որպեսզի Կիմբլիին խաբի, մտածում է թակարդ հենց իր առևանգումը Սպիի կողմից, նախօրոք Սպիի հետ պայմանավորված։
Միրոսլավ Կադլեց
Միրոսլավ Կադլեց (Miroslav Kadlec, ), չեխոսլովակյան և չեխ ֆուտբոլիստ, որը խաղացել է պաշտպանի դիրքում։ Չեխիայի ազգային հավաքականի կազմում դարձել է 1996 թվականի Եվրոպայի առաջնության փոխչեմպիոն։
Ակումբ
Միրոսլավ Կադլեցը «Սլովացկա Սլավիա» թիմի դպրոցի սան է։ Նա իր կարիերան սկսել է «Վիտկովիցեում», հետագայում խաղացել է նաև Խեբի «Ռուդա Գվեզդա» թիմում (համատեղ անցկացրել է 197 խաղ և խփել 22 գոլ)։ 1990 թվականին նա գնացել է խաղալու գերմանական «Կայզերսլաուտերն», որի հետ երկու անգամ դարձել է երկրի չեմպիոն, մեկ անգամ էլ նվաճել է Գերմանիայի գավաթը և նույնիսկ հայտնվել է երկրորդ Բունդեսլիգայում։ Կարիերան ավարտել է «Դռնովիցե» և «Ստավո Արտիկել» (Բռնո) թիմերում խաղալիս ։ Ընդհանուր առմամբ անցկացրել է 528 խաղ և խփել 43 գոլ ։
Ազգային հավաքականում
Չեխոսլովակիայի ազգային հավաքականում Կադլեցն անցկացրել է 38 խաղ և խփել մեկ գոլ ։ Նա ելույթ է ունեցել 1990 թվականի աշխարհի առաջնությունում՝ մասնակցելով բոլոր 5 հանդիպումներին ։
Չեխիայի հավաքականում նա անցկացրել է 26 հանդիպում, դարձել է մեկ գոլի հեղինակ ։
1996 թվականի Եվրոպայի առաջնությունում նա անցկացրել 5 խաղ (երկրորդ դեղին քարտի պատճառով բաց է թողել միայն Ռուսաստանի հավաքականի դեմ հանդիպումը) ։ Այդ առաջնության եզրափակիչ խաղում նա նշանակվել էր թիմի ավագ։ Այդ խաղում չեխերը չեն կարողացել նվաճել Եվրոպայի չեմպիոնի տիտղոսը. գերմանացիները հաղթել են 2-1 հաշվով, իսկ չեխերը նվաճել են արծաթե մեդալներ ։
Ընտանիք
Որդին «Սլովացկո» ակումբի և Չեխիայի հավաքականի ֆուտբոլիստ Միխալ Կադլեցն է, որի գործակալն է ինքը ։
Արտաքին հղումներ
Կատեգորիա:Կայզերսլաուտերնի ֆուտբոլիստներ Կատեգորիա:Վիտկովիցեի ֆուտբոլիստներ Կատեգորիա:Չեխիայի հավաքականի ֆուտբոլիստներ Կատեգորիա:Չեխ ֆուտբոլիստներ Կատեգորիա:Անձինք այբբենական կարգով Կատեգորիա:Ապրող անձինք Կատեգորիա:Ֆուտբոլի պաշտպաններ Կատեգորիա:Բունդեսլիգայի ֆուտբոլիստներ Կատեգորիա:Չեխոսլովակիայի հավաքականի ֆուտբոլիստներ Կատեգորիա:Բնօրինակում անաղբյուր հոդվածներ
Հունվարի 20
Հունվարի 20, տարվա 20-րդ օրն է։
Զովքի պատմության և մշակույթի անշարժ հուշարձանների ցանկ (Կոտայքի մարզ)
Այս հոդվածը ներկայացնում է Կոտայքի մարզի Զովք գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 19 հուշարձան (11 միավոր)։
Ծանոթագրություններ
Կատեգորիա:Կոտայքի մարզի հուշարձանների ցանկեր
Կեղև (Marvel Comics)
Կեղև (Husk), իրական անուն՝ Փեյջ Էլիզաբեթ Գաթրի, Marvel Comics-ի կերպար, Իքս մարդկանց թիմի սուպերհերոսուհի։
Որպես մուտանտ՝ Կեղևը կարող է գցել իր մաշկը կամ «կեղևը»՝ մերկացնելով նրա տակ տարբեր բաղադրության վերնամաշկ։ Նա հաճախ իր մաշկը դարձնում է քարե կամ մետաղե, բայց կարող է նաև փոխարինել այն ցանկացած այլ նյութով։
Կեղևը մեծացել է հանքափորների ընտանիքում՝ Կենտուկիում և հանդիսանում է Իքս մարդկանց անդամ՝ Թնդանոթային ռմբագնդի կրտսեր քույրը։ Ի տարբերություն իր եղբոր՝ Կեղևը ամաչկոտ է և ընդունվում է որպես «Պարզաբարո» (Ջուբիլին նրան հաճախ կոչում էր «պարզամիտ»)։ 1990-ական թվականներին եղել է պատանի մուտանտների թիմի անդամ, որը կոչվում էր՝ Իքս սերունդ, որտեղ նա կայացավ որպես սուպերհերոսուհի, իսկ հետո միացավ Իքս մարդկանց թիմին։
Կեղևին ստեղծել են Ֆաբիան Նիկիեզի և Թոնի Դանիելի հետ (սակայն Քրիս Քլերմոնտը և Ջեքսոն Հայկեն ավելի վաղ ներկայացրել են նրան որպես առանց ունակությունների մուտանտ), իսկ Իքս սերնդի ստեղծողերը՝ Սքոթ Լոբդելը և Քրիս Բաչալոն, բնութագրել են նրա բնավորությունը և ունակությունները։
Կենսագրություն
Այն բանից հետո, երբ ավագ եղբայրը՝ Փեյջ Սեմը, ցուցադրեց իրեն որպես մուտանտ և միացավ Նոր մուտանտներին, Փեյջը փորձեց շատ գործեր անել, որպեսզի պարզի, թե իսկապես ինքն էլ է մուտանտ հանդիսանում, բայց հիասթափվել է բազմաթիվ անհաջողություններից հետո։ Վերջապես, Փեյջը պարզում է իր ուժերը, բայց իր բնույթը գաղտնի է պահում այնքան, մինչև Սեմը և Իքս ուժ թիմի նրա կոլեգայի ֆերմա այցելելը։ Նրանց առևանգում են Ֆենրիս երկվորյակները, որոնք մասնակցում էին երիտասարդ մուտանտների առևանգման մրցույթում։ Իքս ուժը միացավ Նոր ռազմիկների հետ, որի անդամներից՝ Հրե աստղի առևանգվելը և միասին նրանք պայքարում են մրցույթի կազմակերպիչ Խաղային վարպետի հետ։ Փեյջը գաղտնի հետևում է նրանց և դիմակայում է չարագործին՝ նրան հաղթելով։
Շուտով՝ այն բանից հետո, երբ Փեյջը առևանգվում է Ֆալանգայից եկած այլմոլորակայինների կողմից, որոնք ձգտում էին պարզել, թե ինչպես ասիմիլացնել մուտանտներին։ Փեյջը և այլ առևանգվածները փրկվում են Իքս մարդկանց հատուկ թիմի շնորհիվ, ինչից հետո նա դառնում է Իքս սերնդի անդամ, մուտանտների խմբի, որոնք ընդունվում են Քսավյե դպրոցի Մասաչուսեթսյան մասնաճյուղ։ Իր ժամանակներում Փեյջը սովորում էր, որպեսզի դառնա ավելի լավ սուպերհերոս, քան Սեմը։ Նաև նա ուներ ռոմանտիկ հարաբերությունների թիմակից՝ Պալատի հետ։ Այն բանից հետո, երբ դպրոցը փակվում է, Փեյջը անդամագրվում է իր նախկին տնօրեն Բանշիի ռազմական Իքս կորպուսում։ Դրանից հետո թիմը ապասարվում է, Փեյջը ընդունվում է Քսավյե համալսարան։ Էկոլոգիական խնդիրների նրա հետաքրքրությունը հանգեցրեց նրան, որ նա բացահայտեց «Ուորթինգթոն Էնթրպրայզես» ընկերության կաշառակերությունը, այդ ընկերությունը պատկանում էր Իքս մարդկանց անդամ Հրեշտակապետին։ Հետազոտության ժամանակ նա հանդիպեց դոմինացված տեսակի Հրեշտակապետին, և քիչ էր մնում՝ մահանար։ Հրեշտակապետը փրկում է նրան իր բուժող ունակությամբ, ինչից հետո էլ նրանց մեջ առաջացան ռոմանտիկ հարաբերություններ։
Վերջնականապես ընդունվելով Իքս մարդկանց շարքերը, Փեյջը օգնում է Հրեշտակապետին գլոբալ լուսավորական ծրագրի՝ «Առանց սահմանների մուտանտներ» ստեղծման մեջ։ Գտնվելով Զանզիբարում, նրանք ընկնում են Դժոխային կրակների ակումբի փորձության մեջ, որոնք փորձում էին անկայունացնել երկրի վիճակը, օգտագործելով հետախույզներին։ Երկրի նախագահի հետ, որը եղել է Ասկարիի գաղտնի հերոս, նաև Ջենոշիի օգնական ուժերից, հերոսներին հաջողվում է բռնակալներին հակահարված տալ։
Ուժեր և ունակություններ
Կեղևը՝ մետամորֆ է, որը կարողանում է փոփոխվել, գցելով իր մարմնի վերին շերտը։ Գործնականորեն կարող է վերածվել ցանկացած օբյեկտի, որի քաշը փոքր կամ փհավասար է նրա մարմնին։ Եթե օբյեկտը փոքր է, «ավելորդ» զանգվածը ընկնում է որևէ զուգահեռ տարածություն, իսկ երբ Կեղևը վերածվում է «հենց իրեն», այդ մասսան վերադառնում է։ Սովորաբար Կեղևը նախընտրում է իր մարդկային կարգավիճակը, բայց կազմված լինելով այլ նյութից, օրինակ՝ մետաղից կամ քարից։ Դրանով իսկ նրան են փոխանցվում այդ նյութերի հատկությունները, օրինակ՝ մեծանում է ուժը, քչանում է խոցելիությունը։ Վերափոխված վիճակում ստացած բոլոր վնասվածքները մնում են, երբ Կեղևը ստանում է իր իրական կերպարանքը։
Իքս դարաշրջան
Իքս դարաշրջան իրականության մեջ Փեյջը փախչում է մուտանտների որսորդներից՝ սպանելով նրանցից շատերին։ Հետո հանդիպում է իր եղբորը՝ Սեմին և նրանք երկուսն էլ հասկանում են, որ նրանց ընտանիքը սպանվել է որսորդների կողմից։ Նա երդվում է վրեժխնդիր լինել մարդկանցից, որոնք դա արել են ։
Իքս մուտանտ
Փեյջը հանդիսանում է Դիակապուտների անդամ և միշտ կռվում է իր եղբոր՝ Թնդանոթային ռմբագնդի հետ։ Նա ցուցադրվում է բավականին ծաղրանկարային վիճակում և վերջին անգամ հայտնվում է, երբ փորձում է դուրս գալ գաղտնի բարերաների խմբից ։
Ultimate Կեղև
Այս տիեզերքում Կեղևը առաջին անգամ հայտնվում է «Ultimate Comics: X-Men» կոմիքսների սյուժեում։ Փեյջին պահում էին պետական ճամբարում, որտեղ լվանում են նրա ուղեղը այն բանով, որ նա պետք է սպանի մուտանտներին։ Իր ունակությունների շնորհիվ, նա փոխչում է և թաքնվում Նիկ Ֆյուրիի գաղտնի ապաստարանում ։ Քիթի Փրայդի կազմակերպության հետ՝ Մուտանտների պայքարը անունով, Փեյջը մասնակցություն է ունենում մուտանտներին ճամբարից ազատագրելու և Նեբրովթների դեմ պայքարելու գործում՝ Սառույց-Մարդու հետ։ Սակայն Ուիլյամ Սթրայքերի նկատմամբ տարած հաղթանակից հետո, Կեղևը փորձում է սպանել մուտանտներին ռմբի օգնությամբ, նրան ձերբակալում են և բժիշկները պարզում են, թե ինչ են արել նրա հետ ճամբարում։ Շուտով Փեյջին բուժում են, և նա հասնում է Ուտոպիա, որտեղ Բոբի Դրեյքը ներում է նրան դավճանության համար։ Բայց Փեյջի ընտանիքի անդամների սպանությունից հետո մի քանի մուտանտների հետ անցնում է Քիթիի հակառակորդի՝ Նոմի Բլումի (Ալիք) կողմը և համոզում է Բոբիին գնալ իր հետ։
Կարնո ժողով
Կարինի եկեղեցական ժողով (633 թ.), բյուզանդական Հերակլ կայսեր և Հայոց կաթողիկոս Եզր Ա Փառաժնակերտցու միջև Կարին քաղաքում կայացած հանդիպում, որտեղ քննարկվել են Հայ և Հույն եկեղեցիներն անջրպետող դավանական խնդիրներ և ստորագրվել համաձայնեցված դավանաբանական բովանդակությամբ մի փաստաթուղթ։
Բյուզանդական կայսրը ծրագրել էր Քաղկեդոնի ժողովը մերժած Հայ եկեղեցու հետ ևս միության եզրեր փնտրել, քանի որ Սասանյանների պարտությունից հետո Հայաստանի մի շարք նահանգներ մտել էին կայսրության կազմի մեջ, և փորձել է Քաղկեդոնի ժողովի հետևանքով Հայաստանի և Բյուզանդիայի միջև առաջացած եկեղեցադավանական վիհը կամրջելու նպատակով Հայաստանում ևս տարածել միակամության դավանանքը։ Այդ նպատակով Հերակլը, բյուզանդական հայազգի զորավար Մժեժ Գնունու միջոցով, 633-ին Եզր Ա Փառաժնակերտցուն, բազմաթիվ եպիսկոպոսների ու վարդապետների հրավիրել է Կարին։ Չներկայանալու դեպքում՝ սպառնացել է Մորիկ կայսրի օրինակով հակաթոռ կաթողիկոսություն ստեղծել (590–611-ին գոյատևած Ավանի հակաթոռ քաղկեդոնիկ կաթողիկոսության նման)։
Եզր Ա Փառաժնակերտցին չորս եպիսկոպոսներով և երեք վարդապետներով (մնացած հրավիրյալները հրաժարվել են գնալ) Կարինում ստորագրել է Հերակլ կայսրի առաջարկած «հավատո խոստովանության Գիրը», որը բովանդակել է ոչ թե քաղկեդոնական, այլ միակամության դավանանքը։ Կարնո ժողովին մասնակից հայ հոգևորականները ստիպված են եղել կայսրի և հույն հոգևորականների հետ հաղորդվել Կարինի եկեղեցում։ Եզր Ա Փառաժնակերտցու ստորագրած դավանագիրը ժամանակի քաղաքական իրադրությունից պարտադրված քաղաքական-դիվանագիտական մի ակտ էր՝ ոչ մի եկեղեցում ամուր հող չգտած վաղանցիկ դավանական մի բանաձևի՝ միակամության վերաբերյալ։
Մաղաքիա արքեպիսկոպոս Օրմանյանը Կարինում տեղի ունեցածը ժողով չի համարել, քանի որ նիստեր տեղի չեն ունեցել, որոշումներ ու կանոններ չեն ընդունվել։ Պարզապես եղածը մի կայսերական հրաման էր, որին հայերը, առկա քաղաքական կացության հետևանքով, արաբական արշավանքների օրըստօրե մեծացող վտանգի դեմ հանդիման, անհրաժեշտ են համարել ենթարկվել և համագործակցել բյուզանդացիների հետ։
Գրականություն
Կատեգորիա:Հայոց եկեղեցական ժողովներ
Թերգվիսի
Դիրք
Գտնվում է ծովի մակարդակից 845 մետր բարձրության վրա։ Շրջկենտրոն Գորիից հեռու է 27 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 182 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
(318) Մագդալենա
(318) Մագդալենա (Magdalena), աստերոիդ աստերոիդների հիմնական գոտում։ Հայտնաբերվել է 1891 թվականի սեպտեմբերի 24-ին Օգյուստ Շարլուայի կողմից Նիցայում ։
Միջին հեռավորությունը Արեգակից կազմում է 3,192817 ա. մ., առավելագույնը մոտենում է 2,9232 ա. մ. հեռավորության վրա և հեռանում 3,4624 ա. մ. ։ Արեգակի շուրջ մեկ ամբողջական պտույտ է կատարում 2083,82 երկրային օրվա ընթացքում, իր ուղեծրով շարժվելով միջինում 0,17276 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,64° անկյուն։
Ըստ Տոլենի սպեկտրալ դասակարգման պատկանում է C դասին ։
Արտաքին հղումներ
Կատեգորիա:Աստերոիդների դաս C Կատեգորիա:1891 թվականին հայտնաբերված աստղագիտական մարմիններ Կատեգորիա:Օգյուստ Շառլուայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ֆուրոսեմիդ
Ընդհանուր կողմնակի էֆեկտները ներառում են ցածր զարկերակային ճնշումը՝ կանգնելիս, ականջներում աղմուկը և ֆոտոսենսիբիլիզացիան ։ Պոտենցիալ վտանգավոր կողմնակի էֆեկտներն են էլեկտրոլիտային խանգարումները, ցածր զարկերակային ճնշումը, խլությունը ։ Բուժում ստացող հիվանդներին խորհուրդ է տրվում կանոնավոր կերպով արյան քննության հանձնում ։ Ֆուրոսեմիդը հանդիսանում է կանթային միզամուղ,որն ազդում է երիկամներում Na-ի ռեաբսորբցիան նվազեցնելով ։
Ֆուրոսեմիդը հայտնաբերվել է 1962թ․-ին և բժշկական օգտագործումը ԱՄՆ-ում հաստատվել է 1966թ-ին ։ Այն ընդգրկված է ԱՀԿ-ի կարևոր դեղամիջոցների ցուցակում որպես ավելի էֆեկտիվ և անվտանգ դեղամիջոց ։ Աշխարհում մեծածախ վաճառքային գինը սահմանվել է 0,004-0,02 ԱՄՆ դոլար ։ ԱՄՆ-ում այն առկա է ջեներիկ դեղամիջոցի տեսքով և արժե 0,15 ԱՄՆ դոլար ։ Ֆուրոսեմիդն ընդգրկված է Աշխարհի հակադոպինգային կազմակերպության արգելված դեղերի ցուցակում,այն մտահոգության պատճառով,որ այն կարող է քողարկել այլ դեղամիջոցներին ։ Այն օգտագործվում է նաև մրցութային նժույգների մոտ ֆիզիկական ծանրաբեռնվածությամբ դրդված թոքային արյունահոսության կանանարգելման և բուժման համար ։
Բժշկական կիրառում
Ֆուրոսեմիդը հիմնականում կիրառում են այտուցների բուժման համար,երբեմն նաև հիպերտենզիայի որոշ դեպքերում (երբ առկա է սրտային կամ երիկամային անբավարարություն) ։ Այն հանդիսանում է առաջին գծի դեղամիջոց հիմնականում այն հիվանդների համար,ովքեր ունեն կանգային սրտային անբավարարաությամբ պայմանավորված այտուց ։ Ֆուրոսեմիդն օգտագործվում է նաև լյարդի ցիռոզի,երիկամային անբավարարության,նեֆրոտիկ համախտանիշի, գլխուղեղի և թոքերի այտուցի երկրորդային թերապիայի մեջ,երբ պահանջվում է արագ դիուրեզ (ներերակային ներարկում) և որոշ հիպերկալցեմիաների ժամանակ կոմբինացված ադեկվատ հիդրատացիայի հետ ։
Երիկամային հիվանդություններ
Հիպոալբումինեմիայով ուղեկցվող քրոնիկ երիկամային անբավարարաության ժամանակ օգտագործվում է ալբումինի հետ միաժամանակ դիուրեզը մեծացնելու համար։ Ֆուրոսեմիդն օգտագործվում է նաև ալբումինի հետ միաժամանակ նեֆրոտիկ համախտանիշի դեպքում այտուցները քչացնելու համար :
Այլ էֆեկտներ
Ֆուրոսեմիդը կարող է առաջացնել պոդագրա պայմանավորված հիպերուրիկեմիայով:Հիպերգլիկեմիան հիմանական կողմանակի էֆեկտներից է։
Շատ հետազոտություններ ցույց են տվել,որ սրտային անբավարարության ֆուրոսեմիդով երկարատև բուժման ժամանակ կարող է առաջանալ տարբեր աստիճանի թիմինային դեֆիցիտ։ Այսպիսով խորհուրդ է տրվում թիամինի լրացում ։
Չնայած քննարկումներին, այն համարվում է օտոտոքսիկ սովորաբար մեծ ներերակային դոզաների ու արագ ներմուծման և երիկամային անբավարարության ժամանակ ։
Փոխազդեցություններ
Ֆուրոսեմիդն ունի պոտենցիալ փոխազդեցություն հետևյալ դեղամիջոցների հետ ՝
Պոտենցիալ վտանգավոր փոխազդեցություն հետևյալ դեղերի հետ՝
Ազդեցության մեխանիզմ
Ֆուրոսեմիդը, ինչպես և մյուս կանթային միզամուղները, Հենլեյի կանթի վերել հատվածում արգելակում է Na-k-Cl անցուղին՝ խոչընդոտելով նատրիումի և քլորի հետներծծումը ։
Այն նաև վերացնում է կորտիկոմեդիալ օսմոտիկ գրադիենտը և արգելակում ինչպես դրական, այնպես էլ ազատ ջրի քլիրենսը։ Հեռադիր խողովակների վրա ազդեցությունը անկախ է ալդոստերոնի և կարբոանհիդրազի վրա ունեցած արգելակող ազդեցությունից, բացի այդ այն նվազեցնում է կորտիկոմեդուլյար օսմոտիկ գրադիենտը և արգելակում է ազատ ջրի ինչպես բացասական, այնպես էլ դրական քլիրենսը։ Հենլեյի կանթի NaCl աբսորբցիայի մեծ հնարավորության շնորհիվ, այս դեպքում ացիդոզ չի զարգանում, ի տարբերություն կարբոանհիդրազի ինհիբիտորների։
Ֆուրոսեմիդը, նաև, GABA-A ընկալիչների ոչ մրցակցային արգելակիչ է  ։
Ֆարմակոկինետիկա
Գոյություն ունի անուղղակի կապ արյան պլազմայում ֆուրոսեմիդի կոնցենտրացիայի և ազդեցության էֆեկտիվության միջև։. Էֆեկտիվությունը կախված է մեզում ֆուրոսեմիդի կոնցենտրացիայից
Անվանումներ
Ֆուրոսեմիդի անվանումները ըստ INN-ի and BAN-ի. BAN-ում հայտնի է որպես ֆուրոսեմիդ։
Անասնաբուժության մեջ կիրառում
Դիուրետիկ էֆեկտը ամենաից հաճախ օգտագործվում էր ձիերի մոտ՝ արյունահոսությունը կանխարգելելու համար վազքի ժամանակ։ Ձիերի մոտ վազքի ժամանակ արյունահոսությունը(թոքային արյունահոսություն՝ պայմանավոված ֆիզիկական ծանրաբեռնվածությամբ ) կանխարգելող կամ հաճախականությունը նվազեցնող հատկությունը հաըտնաբերվել է 1970ական թվականներին պատահականորեն։ ԱՄՆ-ում,վազքի կանոնների համաձայն, եթե ձին քթանցքից արյունահոսում էր երեք անգամ արգելվում էր մասնակցել մրցավազքին։ Կատարվեցին կլինիկական փորձարկումներ և տասնամյակի վերջերին, ԱՄՆ-ի որոշ նահանգներում մրցավազքի հանձնաժողովները սկսեցին օրինականացնել ֆուրոսեմիդի օգտագործումը ձիերի մրցավազքում։ 1995 թ. Սեպտեմբերի 1-ին Նյու Յորքը դարձավ ԱՄՆ վերջին նահանգը, որը երկար տարիներ չընդունեց հետո ընդունեց նրա օգտագործելումը:Մի քանի նահանգներ թույլատրեցին ֆուրոսեմիդն օգտագործել մրցավազքին մասնակցող բոլոր ձիերի համար, բայց որոշները թույլատրեցին միայն հաստատված արյունահոսողների համար։ Ֆուրոսեմիդի օգտագործումը այս նպատակով դեռև առգելված է շատ երկրներում։
Ֆուրոսեմիդը նաև օգտագործվում է ձիերի թոքի այտուցի, սրտային անբավարարության (այլ դեղամիջոցների հետ զուգակցում) և ալերգիկ ռեակցիաների դեպքում։ Չնայած, այն երիկամներում մեծացնում է շրջանառությունը, սակայն չի օգնում երիկամների ֆունկցիային և խորհուրդ չի տրվում օգտագործել երիկամային հիվանդությունների համար։
Ֆուրոսեմիդը նաև օգտագործվում է կատուների և շների սրտային անբավարարության (թոքի այտուց, պլևրալ էքսուդատ և / կամ ասցիտ) բուժման համար ։ Այն կարող է օգտագործվել նաև սուր երիկամային անբավարարության ժամանակ,երբ առկա է օլիգուրիա կամ անուրիա՝ մեզի արտազատման խթանման նպատակով։
Ձիեր
Ֆուրոսեմիդը պետք է զգուշությամբ կիրառել հետևյալ դեղորայքների՝ կորտիկոստերոիդների (քանի որ մեծանում է էլեկտրոլիտային դիսբալանսի առաջացման ռիսկը), ամինոգիկոզիդային հակաբիոտիկների (մեծանում է երիկամի կամ ականջի վնասների ռիսկը) և տրիմետոպրիմ սուլֆայի (առաջանում է թրոմբոցիտների քանակի նվազում) հետ։ Այն կարող է փոխներգործել անզգայացնող դեղորայքների հետ, այդ պատճառով, եթե ձին պատրաստվում է վիրահատության, ֆուրոսեմիդի օգտագործումը հսկվում է անասնաբույժի կողմից, նաև նվազեցնում է ասպիրինի դուրս բերումը երիկամներով, հետևաբար, ասպիրինի դոզան կորելացվում է վերոնշյալ դեղորայքների զուգակցված կիրառման ժամանակ։
Ֆուրոսեմիդը կարող է մեծացնել դիգոքսինի տոքսիկության ռիսկը հիպոկալեմիայի հետևանաքով։
Ֆուրոսեդիդը խորհուրդ չի տրվում օգտագործել հղիության և լակտացիայի ժամանակ,քանի որ թափանցում է պլացենտար պատնեշով և կաթով։ Չի կիրառվում հիպոֆիզի ֆունկցիայի խանգարման դեպքում (Քուշինգ)։
Ֆուրոսեմիդը օրգանիզմից էքսկրեցիայի է ենթարկվում ներարկումից 36-72 ժամ հետո։
Արտաքին հղումներ
Կատեգորիա:Առողջապահության համաշխարհային կազմակերպության հիմնական դեղեր Կատեգորիա:Ֆուրաններ Կատեգորիա:Սուլֆանիլամիդներ Կատեգորիա:Քլորօրգանական միացություններ
(8754) Լիուկորդիա
(8754) Լիուկորդիա (Leucorodia), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,901434 ա. մ., առավելագույնը մոտենում է 2,663 ա. մ. հեռավորության վրա և հեռանում 3,1399 ա. մ. ։ Արեգակի շուրջ մեկ ամբողջական պտույտ է կատարում 1805,17 երկրային օրվա ընթացքում, իր ուղեծրով շարժվելով միջինում 0,199428 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,24° անկյուն։
Արտաքին հղումներ
Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վլադիմիր Ասաթիանի
Վլադիմիր Ասաթիանի (վրացերեն՝ ვლადიმერ ასათიანი (ბიოქიმიკოსი), ), խորհրդային կենսաքիմիկոս, Վրաստանի գիտությունների ակադեմիայի ակադեմիկոս (1960 թ.), Լենինի շքանշանակիր, ԽՍՀՄ պետական մրցանակի դափնեկիր, Վրաստանի գիտության վաստակավոր գործիչ, Պետրե Մելիքիշվիլու անվան մրցանակի դափնեկիր
Կենսագրություն
Ծնվել է 1901 թվականի սեպտեմբերի 10-ին միջինասիական Սկոբելև /ներկայումս՝ Ֆերգանա) քաղաքում։ 1923 թվականին ավարտել է իտալական Պերուջա քաղաքի փորձարարական գյուղատնտեսության թագավորական բարձրագույն ինստիտուտի կենսաքիմիական բաաժանմունքը։ 1923 թվականից սկսած՝ աշխատել է եվրոպական մի շարք համալսարաններում  կամ բարձրագույն ուսումնական այլ հաստատություններում, այդ թվում՝ Շառլոտենբուրգի պոլիտեխնիկական ինստիտուտում, Բեռլինի, Փարիզի, Ստրասբուրգի համալսարաններում։ 1925 թվականին եկել է ԽՍՀՄ, մեկնել Անդրֆեդերացիա, աշխատանքի անցել Թիֆլիսի պետական համալսարանի օրգանական և ֆիզիոլոգիական քիմիայի ամբիոնում։ 1931-1932 թվականներին աշխատել է որպես Մախարաձե (ներկայումս՝ Օզուրգեթ) քաղաքում գործող թեյի համամիութենական ինստիտուտի քիմիայի ամբիոնի վարիչ։ 1932-ից 1972 թվականներին գիտական լայն ու արդյունավետ գործունեություն է ծավալել Վրաստանի գիտությունների ակադեմիայի դեղաբանա-քիմիական ինստիտուտում, ընդ որում՝  1964-ից 1972 թվականներին եղել է այդ ինստիտուտի տնօրենը ։ Միաժամանակ՝ 1937-ից 1972 թվականներին ղեկավարել է Թբիլիսիի պետական բժշկական համալսարանի օրգանական և դատական քիմիայի ամբիոնը։
Վլադիմիր Ասաթիանին վախճանվել է 1972 թվականի մարտի 9-ին, Թբիլիսիում։
Գիտական աշխատանքները
Վ. Ասաթիանիի գիտական աշխատանքները հիմնականում վերաբերում են վերլուծական (անալիտիկ) քիմիային, կենսաբանորեն ակտիվ բնական միացությունների քիմիային, կենսաքիմիական դեղաբանությանն ու բժշկական ֆերմենտաբանությանը։
Արտաքին հղումներ
Կատեգորիա:Խորհրդային կենսաքիմիկոսներ Կատեգորիա:Կենսաբանական գիտությունների դոկտորներ Կատեգորիա:Վրացական ԽՍՀ գիտության վաստակավոր գործիչներ
Աղաջքիլիսայի լեռնաշղթա
Աղաջքիլիսա, լեռնաշղթա Անտիպոնտական լեռնահամակարգում, նրա արևելյան հատվածում։ Սպեր քաղաքից հարավ-արևելք։ Կազմում է ջրբաժան Ճորոխի և Թորթումի միջև, ձգվելով միջօրեականի ուղղությամբ, կազմելով մի մեծ աղեղ։ Հավանական է, որ հնում կոչվում էր Եկեղյաց կամ Եկեղեցիների անտառ, ինչպես հետագայում թուրքերը թարգմանաբար կոչել են ։
Ծանոթագրություններ
Կատեգորիա:Թուրքիայի լեռնաշղթաներ Կատեգորիա:Էրզրումի նահանգ
Վաչե (իշխան)
Վաչե (ծննդյան և մահվան թվականները անհայտ), Արցախի և Ուտիքի գահերեց իշխան (V դար)։ Հայկական աղբյուրներում հաճախ անվանվում է «Աղվանից թագավոր»։ Առանշահիկների տոհմից։ Մայրը եղել է պարսկուհի, ինքն ամուսնացել է Սասանյան արքա Հազկերտ 2–րդի քրոջ դստեր հետ։ Վարդանանց հետ առերես ընդունել է զրադաշտականություն։ Սկզբում ենթարկվել է պարսից արքունիքին, Պերոզ արքայի (459–484) հրամանով կառուցել Պարտավ (Պերոզապատ) քաղաքը, որը պետք է դառնար Չողի (Դարբանդի) պարսիկ մարզպանի նստավայրը։ Այնուհետև, չհանդուրժելով Պերոզի սաստկացող բռնատիրությունը, ապստամբել է, հրաժարվել զրադաշտականությունից և երկրից դուրս քշել պարսիկներին։ Երբ Պերոզը բանակ է ուղարկել Վաչեի դեմ, նա անցել է անդրկուրյան Աղվանք, դաշնակցել տեղի ցեղերի հետ և նրանց օգնությամբ պարտության մատնել նվաճողներին։ Պերոզը նախ խաղաղության առաջարկով նամակ է հղել Վաչեին, ապա կաշառքով նրա դեմ հանել խայլանդուրներին (լեռնաբնակ ժողովուրդ) և հոներին։ Մեկամյա կռիվներից հետո Պերոզը ստիպված հաշտվել է Վաչեի անկախության հետ։ Այնուհետև Վաչեն լքել է (մոտ 464 թվականին) աշխարհիկ կյանքը և զբաղվել քարոզչությամբ։ Ըստ ավանդության, Վաչեի ճգնակեցության վայրում հետագայում կառուցվել է Ավետարանոց (այժմ՝ գ․ Չանախչի) ավանը։ Վաչեին ներբողական երկու թուղթ է հղել Հայոց կաթողիկոս Գյուտ Ա Արահեգացին (461–478)։
Կատեգորիա:Արցախի իշխաններ Կատեգորիա:Եռանշահիկներ Կատեգորիա:Ուտիքի իշխաններ
Ստատիկորեն որոշելի համակարգ
Սստատիկորեն որոշելի համակարգ, շինարարական մեխանիկայում, կոնստրուկցիաների համակարգ, որում բոլոր կապերի հակազդեցության ուժերը (հենարանային ամրակցումների, ձողերի ճիգեր) կամայական բեռնվածքի դեպքում կարող են որոշվել ստատիկայի հավասարումների օգնությամբ։
Ստատիկորեն որոշելի համակարգը պարունակում է միայն այն կապերը, որոնք անհրաժեշտ են համակարգի երկրաչափական անփոփոխելիությունն ապահովելու համար։ Ի տարբերություն ստատիկորեն անորոշելի համակարգի, ստատիկորեն որոշելի համակարգում հենարանների նստումը, ջերմաստիճանային ներգործությունը, հավաքման և պատրաստման անճշտությունները և այլ գործոններ չեն ազդում ճիգերի բաշխման և մեծության վրա։ Վերջիններս կախված չեն նաև նյութի ֆիզիկամեխանիկական բնութագրերից և համակարգի տարրերի լայնական չափերից։
Տաթևիկ Ղազարյան
Ծանոթագրություններ
Կատեգորիա:Հայ դերասանուհիներ Կատեգորիա:Երևանի թատրոնի և կինոյի պետական ինստիտուտի շրջանավարտներ
Մեյ-Բրիթ Մոզեր
Մեյ-Բրիթ Մոզեր (May-Britt Moser, ), նորվեգացի հոգեբան, նեյրոֆիզիոլոգ և Կավլիի նյարդաբանության ինստիտուտի և Նյարդաբանական հաշվարկների կենտրոնի (Kavli Institute for Systems Neuroscience / Centre for Neural Computation) հիմնադիր տնօրեն Տրոնհեյմում գտնվող Նորվեգիայի բնական և տեխնիկական գիտությունների համալսարանում։
Մեյ-Բրիթ Մոզերը իր ամուսնու` Էդվարդ Մոզերի հետ 1996 թվականին, թեկնածուական դիսերտացիաները պաշտպանելուց մեկ տարի անց դարձել են համալսարանի դոցենտներ։ 2002 թվականին նրանք ստեղծել են Կենսաբանական հիշողության կենտրոն, իսկ 2007 թվականին` Կավլիի ինստիտուտը` միաժամանակ առաջատարներ հանդիսանալով գլխուղեղի հետազոտման ոլորտում։
Մեյ-Բրիթը ստացել է բազմաթիվ պատվոգրեր, գիտական մրցանակներ, մի քանիսն իր ամուսնու հետ միասին։ 2014 թվականին նրանք ստացել են Բժշկության կամ ֆիզիոլոգիայի Նոբելյան մրցանակ Ջոն Օկիֆի հետ միասին` գլխուղեղում բջջային համակարգի ստեղծման համար, որը թույլ է տալիս կողմնորոշվել տարածության մեջ ։
Կենսագրություն
Մեյ-Բրիթ Մոզերը Նորվեգիայի գիտությունների և գրականության թագավորական ակադեմիայի (Royal Norwegian Society of Sciences and Letters) անդամ է հանդիսանում, նաև Նորվեգիայի գիտությունների ակադեմիայի և Նորվեգիայի տեխնիկական գիտությունների ակադեմիայի անդամ։
Հասարակական գործունեություն
2016 թվականին նամակ է գրել` կոչով դիմելով Greenpeace-ին, ՄԱԿ-ին և ամբողջ աշխարհի ղեկավարներին դադարեցնել պայքարը Գենետիկորեն մոդիֆիկացված օրգանիզմների դեմ (ԳՄՕ)  ։
Արտաքին հղումներ
Կատեգորիա:Նորվեգացի գիտնականներ Կատեգորիա:Նոբելյան մրցանակի կին դափնեկիրներ Կատեգորիա:Էդինբուրգի համալսարանի շրջանավարտներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Կին հոգեբաններ Կատեգորիա:Ամերիկյան փիլիսոփայական ընկերության անդամներ
Շաբելկովկա
Շաբելկովկա (Шабельківка), գյուղ Ուկրաինայի Դոնեցկի մարզի Կրամատորսկի քաղաքային խորհուրդում։ Հիմնադրվել է 1767 թվականին։
2012 թվականի տվյալներով Շաբելկովկա գյուղում բնակվում էր 4 420 մարդ։ Բնակավայրը զբաղեցնում է 3,5 կմ² տարածք։ Բնակչության խտությունը կազմում էր 968 մարդ/կմ²։
Արտաքին հղումներ
Կատեգորիա:Ուկրաինայի Դոնեցկի մարզի Կրամատորսկի քաղաքային խորհուրդի բնակավայրեր Կատեգորիա:Ուկրաինայի գյուղեր Կատեգորիա:1767 թվականին հիմնադրված բնակավայրեր
Լափանղուր
Անվանում
Ենթադրվում է, որ անվանումը եկել է համուն գործարանից, որը գտնվում էր Լափանղուր կիրճում։
Դիրք
Գյուղը գտնվում է ծովի մակարդակից 904 մետր բարձրության վրա։ Շրջկենտրոն և մարզկենտրոն Թելավից հեռու է 36 կմ։
Պատմություն
Գյուղի պատմական հուշարձանները կենդանի վկայություն են տալիս դարեր առաջ այս տարածքի զարգացված լինելու մասին։ Լապոտա կիրճի վրա թշնամիների զանգավածային հարձակումների արդյունքում բնակավայրի բնակիչները լքել են այն։
20-րդ դարում այստեղ են բնակություն հաստատել հիմնականում Արագվիի և Իորիի փշավները։ Իորիի փշավները լավ տեղեկացված էին Լոպոտա կիրճից, քանի որ այստեղ էին արածեցնում իրենց անասուններին։
Տրանսպորտ
Գյուղը շրջկենտրոն Թելավի հետ կապված է ավտոխճուղով։ Շրջանի տարածքով երկաթուղին չի անցնում, այն հեռու է գտնվում Սև ծովի նավահանգիստներից։
Ամենամոտ օդանավակայանը գտնվում է շրջկենտրոնում։ Այն ունի տեղական նշանակություն։
Ծանոթագրություններ
Կատեգորիա:Վրաստանի գյուղեր Կատեգորիա:Թելավի շրջան Կատեգորիա:1905 թվականին հիմնադրված բնակավայրեր
Հունվարի 21
Հունվարի 21, տարվա 21-րդ օրն է։
Աղդա
Աղդա, գետակ Արաքսի ավազանում, Արփայի աջակողմյան վտակ Եղեգիսի աջ օժանդակը, որը մայր գետին է միանում Աղքենդ գյուղի մոտ ։
Ծանոթագրություններ
Կատեգորիա:Արաքսի ավազանի գետեր
Սոխ (այլ կիրառումներ)
Սոխ բառը կարող է նշանակել.
Թիբիլաանի
Թիբիլաանի (თიბილაანი), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 880 մետր բարձրության վրա։ Շրջկենտրոն Գորիից հեռու է 15 կմ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Հարկևոր
Հարկևոր, հայկական հավանաբար իգական անուն։ Առաջացել է հայերեն ժողովրդական հարկևոր՝ «հարգո, հարգելի» բառից։ Հիշատակվել է 13-րդ դարում ։
Ծանոթագրություններ
Կատեգորիա:Հայկական իգական անձնանուններ
Բյուջե
Բյուջե տերմինն առաջացել է անգլերեն «Budget» բառից, որը նշանակում է դրամապանակ, պայուսակ, կաշվե պարկ, փողով լի պարկ։ Սակայն նման բառացի թարգմանությունը չի բնորոշում բյուջեի էությունը և տնտեսական բովանդակությունը։ Որոշակի օբյեկտի ֆինանսական եկամուտների և ծախսերի պլան՝ (ընտանիքի, գործունեության, ձեռնարկության, պետության և այլն), որը սահմանվում է ճշգրիտ ժամանակահատվածի համար, սովորաբար 1 տարով։ Բյուջեն դա կարևոր հասկացություն է ինչպես միկրոէկոնոմիկայում, այնպես էլ՝ մակրոէկոնոմիկայում, (պետական բյուջե)։ Բյուջեի ուսումնասիրմամբ զբաղվում է ֆինանսների գիտությունը։Ցանկացած հասարակարգում բյուջեն տվյալ պետության դրամական միջոցների համապետական ֆոնդի գոյացման և օգտագործման հիմնական ֆինանսական պլանն է (եկամուտների և ծախսերի հաշվեկշիռը):
Բյուջեն կարևոր դեր է խաղում հասարակական ամբողջական արդյունքի, մասնավորապես, ազգային եկամտի բաշխման ու վերաբաշխման գործում։ Բյուջեի եկամուտների ձևավորման հիմնական աղբյուրը ազգային եկամուտն է։ Բյուջեի միջոցով նյութական արտադրության ոլորտում ստեղծված ազգային եկամտի բաշխման կամ վերաբաշխման հիման վրա ձևավորվում են կենտրոնացված ֆոնդեր, որոնք ուղղվում են ոչ արտադրական ոլորտի պահպանման ծախսերը ֆինանսավորելուն;
Բյուջեն ֆինանսավարկային համակարգի հիմնական և առաջատար օղակն է։ Այն ծառայում է որպես ֆինանսական կառավարման լծակ և վճռական դեր է խաղում տնտեսության մակարդակով արժեքային համամասնությունների ձևավորման ու կարգավորման, ինչպես նաև տնտեսության վերակառուցման և կառուցվածքային փոփոխությունների գործնական խնդիրների լուծումն անհրաժեշտ ֆինանսական ռեսուրսներով ապահովելու գործում։ Բյուջեի միջոցով է կառավարությունն իրականացնում ֆինանսական ներգործություն գիտատեխնիկական առաջընթացի խթանման, տնտեսական և սոցիալական նոր ենթակառուցվածքների ստեղծման ու զարգացման, առանձին ժամանակահատվածներում տնտեսությունը ճգնաժամից դուրս բերելու, կայունացնելու և այլ ծրագրերի մշակման ու կենսագործման վրա։
Ընտանիքի բյուջե
Ընտանիքի փաստացի եկամուտների և ծախսերի հաշվեկշիռ, ցույց է տալիս աշխատավորության տարբեր սոցիալական խմբերի ապրուստի միջին մակարդակը։ Ընտրանքային մեթոդով գրանցվում են բանվորների, ծառայողների և կոլտնտեսականների ընտանիքների՝ տարվա ընթացքում կատարված ծախսերը՝ համապատասխան խմբավորումներով (պարենային, ապրանքներ, ծառայություններ) և նշվում եկամուտները՝ ըստ աղբյուրների։ Եկամտային մասում լրիվ չեն արտահայտվում մուտքերը հասարակական ֆոնդերից (անվճար բուժսպասարկում, ուսուցում, արտոնյալ պայմաններով բնակելի տարածության հատկացում և այլն)։ Այս կարգի բյուջետային ուսումնասիրության արդյունքները մի շարք տարիների համար պարզում են երկրի ամբողջ բնակչության կենսամակարդակի բարձրացման ընթացքը՝ ըստ առանձին սոցիալական խմբերի և օգտագործվում որպես ժողովրդի տնտեսության պլանավորման հավաստի աղբյուր։ Սովետական Հայաստանում 1930-ական թվականների կեսերից բյուջետային ուսումնասիրությունները կատարվում են սիստեմատիկաբար՝ յուրաքանչյուր տարի։ Տարեցտարի ընդլայնվում է ինչպես ցուցանիշների համակարգը, այնպես էլ ուսումնասիրվող տնտեսությունների թիվը, որի շնորհիվ բարձրանում է ընտանիքի ներկայացուցչականության աստիճանը և ավելի որոշակի պարզվում բնակչության կենսամակարդակի շարժման ընթացքը։
Պետական բյուջե
Աստիճանաբար բարձրացվում է չհարկվող աշխատավարձի նվազագույն չափը։ Ձեռնարկությունների և կազմակերպությունների վճարումներն ըստ բնույթի և ձևավորման աղբյուրների կարող են լինել՝
Արտաքին հղումներ
Կատեգորիա:Ֆինանսներ Կատեգորիա:Բյուջե Կատեգորիա:Տնտեսություն Կատեգորիա:Հաշվապահություն Կատեգորիա:Տնտեսագիտություն Կատեգորիա:Տնտեսական քաղաքականություն Կատեգորիա:Տնտեսագիտական տերմիններ Կատեգորիա:Միկրոէկոնոմիկա Կատեգորիա:Ֆինանստնտեսական վերլուծություն Կատեգորիա:Պլանավորում Կատեգորիա:Պետական տնտեսություն
Յանիս Պլուտարխոս
Յանիս Պլուտարխոս (Γιάννης Πλούταρχος, ), հույն երգիչ, կոմպոզիտոր։ Համարվում է իր ժամանակի լաիկո (λαϊκά՝ ժողովրդական) երգիչներից ամենահայտնին և բնութագրվում է որպես իսկական լաիկո ձայն ունեցող երգիչ։ Թողարկել է 11 ստուդիական ալբոմ և մեկ հիթերի ալբոմ։
Կենսագրություն
Ծնվել է Բիոթիայի Մավրոգիա անվամբ փոքրիկ գյուղում ՝ աղքատ ընտանիքում, որտեղ դժվարությամբ էին ծայրը ծայրին հասցնում ։ Առաջին անգամ երգել սկսել է 6 տարեկան հասակում, իսկ լրջորեն երաժշտությամբ սկսել է զբաղվել պատանի ժամանակ։ Նրա վրա մեծապես ազդել են բյուզանդական և ժողովրդական երաժշտական ավանդույթները ։ 16 տարեկան հասակում Յանիսը տեղափոխվում է Աթենք՝ երգիչ դառնալու իր երազանքն իրականացնելու համար ։ Ընտանիքին ասում է, որ գնում է վարսահարդարում սովորելու ։
Սակայն, Աթենքում աշխատելով որպես վարսահարդար, չի դադարում զբաղվել երաժշտությամբ, ելույթ է ունենում տարբեր ակումբներում։ Նրա առաջին «համերգը» տեղի է ունենում Կորիդալոս ակումբում ։ Հիասթափվելով շոու բիզնեսում տիրող իրավիճակից՝ երկու անգամ լքում է բեմը և այլ միջոցներ գտնում՝ գոյատևելու համար ։ Սակայն երաժշտության հանդեպ սերը նրան կրկին վերադարձնում է շոու բիզնես, և նրա առաջին կատարումից ուղիղ 2 տարի հետո սկսում է ելույթ ունենալ Ռոդոլֆո ակումբում, այնուհետև ավելի լայն ճանաչում ունեցող ակումբներում՝ Ներաիդա, Ֆանտասիա և Թոնել, որտեղ նա սկսում է համագործակցել հայտնի ժողովրդական երգիչներ Յանիս Պուլոպուլոսի, Ռիտա Սակելարիուի, Թեմիս Ադամանտիդիսի, ինչպես նաև այլ երիտասարդ կատարողների՝ Ստելիոս Ռոկոսի և Յորղո Մազոնակիսի հետ ։ Այդ ժամանակ Պլուտարխոսը ծանոթանում է Դիմիտրիս Կարդաձիսի և Իլիաս Ֆիլիպուի հետ, ովքեր հավատում են նրա տաղանդին և ծանոթացնում Յանիսի առաջին պրոդյուսերի՝ Յորղո Մակրակիսի հետ, ով էլ ընտրում է նրա համար «Պլուտարխոս» բեմական անունը ։
2012 թվականի ապրիլի 27-մայիսի 11 Պլուտարխոսը 6 համերգ է ունեցել ԱՄՆ-ի և Կանադայի քաղաքներում։
Կնոջ անունը Մարիա է, ում հետ մեծացնում է իրենց 5 երեխաներին։
Արտաքին հղումներ
Կատեգորիա:Հույն երգիչներ Կատեգորիա:Հույն կոմպոզիտորներ
Սեն Սիմոն (Կանտալի գավառ)
Սեն Սիմոն (Saint-Simon), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 1086 մարդ, բնակչության խտությունը` 39.82 մարդ/կմ²։ Բնակավայրը զբաղեցնում է 27.27 կմ² տարածք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 665 աշխատունակ (15-64 տարեկան) բնակիչ, որոնցից ակտիվ էին 505-ը, իսկ ոչ ակտիվները` 160։ Ակտիվության ցուցանիշը կազմում է 75,9 %։ 505 աշխատունակ մարդկանցից աշխատել է 487 անձ (264 տղամարդ և 223 կին)։ Գործազուրկ են եղել 18 անձ (5 տղամարդ և 13 կին)։ 160 անաշխատունակներից 41-ը եղել են աշակերտներ կամ ուսանողներ, 73-ը` թոշակառուներ, իսկ 46-ը չեն աշխատել տարբեր պատճառներով ։
Մարդը փոխում է մաշկը (ֆիլմ, 1959)
«Մարդը փոխում է մաշկը» («Человек меняет кожу»), ռեժիսոր Ռաֆայել Պերելշտեյնի երկսերիանոց գեղարվեստական ֆիլմը, որը նա նկարահանել է 1959 թվականին «Տաջիկֆիլմ» կինոստուդիայում Բրունո Յասենսկու համանուն վեպի մոտիվներով։ Դուշանբեում պրեմիերան տեղի է ունեցել 1960 թվականի փետրվարին, պրեմիերան՝ 1960 թվականի մայիսի 30-ին (1 սերիա), 1960 թվականի հունիսի 6-ին (2 սերիա)։
Սյուժեն
Ընթանում է Վախշի ջրանցքի՝ առաջին հնգամյակի խոշորագույն նորակառույցներից մեկի շինարարությունը։ Այստեղ են ժամանում պայմանագրով աշխատող երկու ամերիկացիներ։ Լրտես գնդապետ Բեյլին, որը ներկայացվել է որպես սովորական ճանապարհորդ միստր Մուրրի, հետագայում բռնվում է հանցանքի վայրում։ Իսկ Միստր Քլարկը (Սերգեյ Կուրիլով), որը եկել է ջրանցք՝ «գումար վաստակելու», աստիճանաբար համոզվում է, որ աշխատանքն ու քաղաքականությունն այնքան էլ տարբեր հասկացություններ չեն։ Սոցիալիզմը չընդունելով՝ նա միանգամայն անկեղծորեն համակրում է խորհրդային մարդկանց խանդավառությանը։ Թարգմանչուհի, կոմերիտուհի Մարիա Պոլոզովայի (Իզոլդա Իզվիցկայա) հանդեպ սերն օգնում է Կլարկին հասկանալ տեղի ունեցածը։ Բարդ շինարարության իրադարձությունների կենտրոնում է նաև ինժեներ Ուրտաբաևը (Գուրմինջ Զավկիբեկովը)՝ ուժեղ, վառ մարդ, տաջիկական մտավորականության առաջին ներկայացուցիչներից մեկը։ Նրան կասկածում են վնասակարության մեջ։ Սակայն Ուրտաբաևն այն մարդկանցից չէ, որը «կոտրվում» է, նա ապացուցում է դիվերսիաներին իր մասնակցած չլինելը և մնում է կառույցի առաջին հեղինակություններից մեկը։ Ջրանցքի բացման տոնական օրը ջախջախվել է բասմաչների վերջին բանդան, որի հետ գոտեմարտում զոհվում է կոմերիտմիության առաջնորդ Քարիմը։
Տես նաև
1979 թվականին թողարկվել է նոր էկրանավորում՝ «Մարդը փոխում է մաշկը» բազմասերիանոց հեռուստաֆիլմը։
Արտաքին հղումներ
Կատեգորիա:Խորհրդային ֆիլմեր Կատեգորիա:Ռուսերեն ֆիլմեր Կատեգորիա:1959 ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Խորհրդային պատմական ֆիլմեր
Մոսկվայի տուն (Երևան)
Մոսկվայի տուն, մշակութային գործարար կենտրոն Երևանում։ Բացվել է 2007 թվականի ապրիլի 1-ին։
Տվյալներ
Կենտրոնում այցելուները հնարավորություն ունեն շփվելու ռուսական մշակույթի և գործարար աշխարհի հետ։ Գործում են կինո և համերգասրահներ, ցուցասրահ, կոնֆերանսների սրահ, գրադարան, գրասենյակներ, նաև հյուրանոց, ռեստորան և խանութներ ։
Կենտրոնն իրականացնում է տարբեր մշակութային ու կրթական ծրագրեր, ռուսաց լեզվի անվճար դասընթացներ, տարբեր խմբակներ, այդ թվում մեծ աշխատանք է կատարում հայ-ռուսական մշակութային և կրթական կապեր ստեղծելու գործում։ Իրականցվում են տարբեր միջոցառումներ ։
Կենտրոնը տեղակայված է Ռուսաստանի հրապարակում՝ Երևանի քաղաքապետարանի դիմաց, Արգիշտի փողոցի 7 հասցեում։
(319) Լեոնա
(319) Լեոնա (Leona), աստերոիդ աստերոիդների գոտու արտաքին մասում։ Հայտնաբերվել է 1891 թվականի հոկտեմբերի 8-ին Օգյուստ Շարլուայի կողմից Նիցայում ։
Լեոնա աստերոիդը պատկանում է Կիբելեի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,27 - 3,7 ա. մ. մեծ կիսաառանցքներով, էքսցենտրիսիտետը` փոքր է քան 0,3 և ուղեծրի թեքումը` փոքր քան 25°։
Արտաքին հղումներ
Կատեգորիա:Կիբելեի ընտանիքի աստերոիդներ Կատեգորիա:1891 թվականին հայտնաբերված աստղագիտական մարմիններ Կատեգորիա:Օգյուստ Շառլուայի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Վանդեական պատերազմներ
Վանդեական պատերազմ (Guerre de Vendée), ռոյալիստական հակահեղափոխություն Ֆրանսիայի Վանդե շրջանում՝ Ֆրանսիական հեղափոխության ժամանակաշրջանում։ Կոչվել են Վանդեա դեպարտամենտի՝ ապստամբության գլխավոր կենտրոնի, անունով։ Վանդեական պատերազմներն առավել թափով ծավալվեցին 1793 թվականին, երբ ազնվականության և հոգևորականության հետ ապստամբությանը մասնակցեց գյուղացիության նշանակալի մասը։
Ապստամբության առիթ է ծառայել Կոնվենտի՝ 1793 թվականի փետրվարի 24 թվականի դեկրետը՝ 300 հազար մարդ բանակ զորակոչելու մասին։ Մարտի սկզբին խռովություն բռնկվեց հրետանում, Անժուում, Պուատուում, ապա տարածվեց տնտեսական առավել հետամնաց համարվող շրջաններում։ 1793 թվականի մայիս-հունիսին ապստամբներ գրավեցին Տուար, Ֆոնտենե, Անժե, Սոմյուր քաղաքները։ 1793 թվականի հոկտեմբեր—դեկտեմբերին հանրապետական զորքերը նրանց ջախջախեցին Շոլեի Լը Մանի և Սավնի մարտերում։ Ապստամբների առանձին ջոկատներ շարունակեցին գործել ինչպես Վանդեայում, այնպես էլ Բբետանում ու Մանում։ 1795 թվականի ամռանը Բրետանում ափ իջավ վտարանդի ռոյալիստների մի ջոկատ, որի ելույթը ճնշեց գեներալ Գոշը։ Ռոյալիստական շարժումն աշխուժացնելու փորձեր կատարվեցին 1799, 1815, 1832 թվականներին։
Կատեգորիա:Ֆրանսիական մեծ հեղափոխություն
Խորեզմշահերի պետություն
Խորեզմ
10-րդ դարում Խորեզմը կիսանկախ էր և գտնվում էր Սամանիների պետության կազմում։ Երբ Կարախանների հարձակումների հետևանքով անկում ապրեց Սամանիների պետությունը, Խորեզմը իր՝ ծայրամասում գտնվելու շնորհիվ չմտավ ոչ Կարախանների, ոչ էլ Ղազնևիների պետության կազմի մեջ։ Մնալով ինքնուրույն՝ Խորեզմը հայտնվեց իր համար շատ բարենպաստ պայմաններում և կարող էր մեծ զարգացում ունենալ։ Խորեզմը գտնվում էր մի կողմից Կենտրոնական Ասիայից Մոնղոլիա և Չինաստան, մյուս կողմից Իրան տանող առևտրական խաչմերուկի ճանապարհին։ Բացի դրանից Խորեզմը առևտրական կապ էր հաստատել օղուզների հետ, որոնք արտահանում էին անասուն, միս և մորթի։ Արդյունքում երկիրը հարստանում էր։
Մինչև 966 թվականը Խորեզմը բաժանված էր 2 մասի՝ Հյուսիսային Խորեզմ և Հարավային Խորեզմ։ Հարավային Խորեզմի մայրաքաղաքը հնագույն Կյատ քաղաքն էր, որը խորեզմշահ տիտղոսը կրող կառավարչի նստավայրն էր։ Հյուսիսային Խորեզմի մայրաքաղաքը Ուրգենչն էր (այժմ՝ քաղաք Ուզբեկստանում), որը էմիրի նստավայրն էր։
Մամուն իբն Մուհամմադ
966 թվականին Հյուսիսային Խորեզմի կառավարիչ Մամուն իբն Մուհամմադը միավորեց այս ոչ խոշոր, բայց հարուստ և մշակութային երկիրը և ստացավ խորեզմշահ տիտղոսը, իսկ մայրաքաղաք դարձրեց Ուրգենչը։ Մամուն իբն Մուհամմադը (995-999) ուժեղացրեց և զարկ տվեց Խորեզմի բանակին։ Ղազնևիների կառավարիչ Մահմուդ Ղազնևին, տեսնելով Խորեզմի հզորությունը և հարստությունը, ցանկանում էր Խորեզմի կառավարչին դարձնել իրեն հավատարիմ վասալ։ Նա իր երկու դստրերին ամուսնության է տալիս Մամուն իբն Մուհամմադի երկու որդիներին՝ փորձելով օգտագործել բարեկամական կապը քաղաքական ասպարեզում։
Մամուն իբն Մամուն
1014 թվականին սուլթանի վեզիրը խոսակցության մեջ ակնարկում է, որ խորեզմշահ Մամուն իբն Մամունը իր երկրում սուլթանի անունով ուրբաթօրյա աղոթք սահմանի։ Մամուն իբն Մամունի (999-1017) վիճակը ծայրահեղ վատ էր։ Չցանկանալով լիովին ընդունել Ղազնևու գերիշխանությունը՝ նա ուրբաթօրյա աղոթք է սահմանում իրա միայն Նիսայում և Ֆիրավայում։ Դրանք նոր էին մտել Խորեզմի կազմի մեջ և քաղաքական կարևոր կշիռ չունեին։ Սուլթան Մահմուդին ուղարկվեցին շեյխեր, մեծամեծեր, 80,000 դինար և 3,000 ձի։
Այս քաղաքականությունը չփրկեց ոչ երկիրը, ոչ էլ խորեզմշահին։ 1017 թվականի գարնանը սուլթանի զորքը մտավ մայրաքաղաք, և արդյունքում խորեզմշահը սպանվեց։ Հազարասպի մոտ խորեզմցիները ջախջախվեցին ղազնևիների կողմից։ Ղազնևու զորքը մտավ մայրաքաղաք, գրավեց այն և Խորեզմի կառավարիչ դարձավ սուլթան Մահմուդի զինակից, ծագումով թյուրք Ալթուն-Թաշը՝ պահպանելով խորեզմշահ տիտղոսը։
Ալթուն-Թաշ
Խորեզմի գրավումը կարևոր դիվանագիտական և ռազմական ձեռքբերում էր Մահմուդ Ղազնևու համար։ Եթե մինչև 1017 թվականը կարախանները իրենց համարում էին ղազնևիների հզորագույն մրցակիցը, ապա հիմա ամեն ինչ ղազնևիների ձեռքում էր։ Աշխարհագրական դիրքի շնորհիվ Խորեզմը միշտ անկախ պետություն էր, հատկապես այն կառավարում էր մի հմուտ զորահրամանատար և կառավարիչ, ինչպիսին էր Ալթուն-Թաշը։ Լինելով հեռատես քաղաքական գործիչ՝ նա իր մոտ ծառայության էր վերցնում մարդկանց այն ցեղերից, ովքեր հարձակումներ էին գործում Խորեզմի վրա։ Նա վարձում էր թյուրք զինվորներ և հզորացնում էր բանակը։ Մահմուդ Ղազնևուն սկսում է անհանգստացնել այն փաստը, որ Ալթուն-Թաշի բանակը օրեցօր հզորանում էր, չնայած նրան, որ խորեզմշահը ընդունում էր նրա գերիշխանությունը։ Մահմուդը հասկանում էր, որ Ալթուն-Թաշը հենվելով իր հզոր բանակի վրա կարող էր ապստամբել։
Մահմուդ Ղազնևու մահից հետո գահ բարձրացավ Մասուդը։ Վերջինս շարունկաեց հոր ծրագիրը. գրավել Մավարաննահրը Ալփտեղինից, գրավումը հանձնարարել Ալթուն-Թաշին։ 1032 թվականի գարնանը սուլթանի հրամանով Ալթուն-Թաշը մտավ Մավարաննահր։ Սուլթանը ուղարկեց 15,000-անոց օժանդակ զորք Բալխից։ Ալփտեղինը, թողնելով Բուխարան, նահանջեց Դաբուսի, որտեղ նա հանդիպեց օղուզներին՝ սելջուկների գլխավորությամբ։ Տեղի ունեցավ ճակատամարտ, որտեղ Ալթունթաշը մահացու վիրավորվեց, և փորձառու վեզիրի շնորհիվ զորքը վերադարձավ Խորեզմ։
Բարտոլդը գրել է. «Ալթուն-Թաշի մահից հետո Մասուդը չվերցրեց իշխանությունը նրա ժառանգներից, սակայն թուլացրեց նրանց իշխանությունը։ Խորեզմշահի տիտղոս ստացավ Մասուդի որդի Սաիդը, իսկ Ալթուն-Թաշի որդին՝ Հարունը, պետք է կառավարեր Խորեզմը որպես իշխան»։
Խորեզմը սելջուկների լծի տակ
Հարունը կապ է հաստատում Ալփտեղինի և սելջուկների հետ և 1034 թվականին դուրս է գալիս Մասուդի դեմ և հրաժարվում ուրբաթօրյա աղոթքում հիշատակել նրա անունը։ Հարունը սպանվում է։ 1043 թվականին սելջուկների բազմաքանակ զորքը Տուղրիլ-Բեկի և Չաղրի-Բեկի գլխավորությամբ մտնում է Խորեզմ և պաշարում Կյատը։ Ուժասպառ բնակչությունն ընդունում է սելջուկների գերիշխանությունը։
XI դարում և XII դարի առաջին կեսին Խորեզմը մտնում էր սելջուկների պետության կազմի մեջ, և միայն նրանց հաղթելու շնորհիվ կարող էր անկախանալ։ Խորեզմի անկախացմանը նպաստեց Կարախանների պետության թուլացումը, հակառակ դեպքում խորեզմցիները պետք է պայքարեին երկու հզորագույն դինաստիաների դեմ՝ սելջուկներ, կարախաններ։
Աթսիզ
1130-ական թվականներին խորեզմշահ Աթսիզը (1127-1156) պայքար է սկսում Խորեզմի լիակատար անկախության համար։ Խորեզմշահ Աթսիզը կարողանում էր օգտագործել իր հակառակորդների թուլությունները։ Հենց այս ժամանակ սերտ կապեր են հաստավում խալիֆայության և Խորեզմի միջև։ Ահմադ Սանջարը ( أحمد سنجر‎‎ ) Աթսիզին տեսնում էր դաշնակից սելջուկների դեմ պայքարում։ Ինչպես Սանջարի մյուս վասալները, այնպես էլ Աթսիզը, լինելով Խորեզմի և «անհավատ» թուրքերին սահմանակից հողերի կառավարիչ, պարտավոր էր նրանց ժամանակ առ ժամանակ ճնշում գործադրել նրանց վրա, սակայն միայն սուզերենի հրամանով կամ համաձայնությամբ։ Ինքնուրույն քայլեր չէին թույլատրվում։ Սակայն խորեզմշահը, չենթարկվելով հրամանին, իր դիրքերն ամրապնդելու համար արշավեց ղփչաղների ու օղուզների վրա առանց Սանջարի թույլտվության։ Խորեզմշահը գրավեց Սիրդարյայի ստորին հոսանքին կից տարածքները, Ջենդ քաղաքը, ուղղվեց հյուսիս, իր տարածքներին միացրեց Մանգիշլակը։ Սա Աթսիզի առաջին ինքնուրույն քայլն էր։ Երբ Սանջարը իմացավ Աթսիզի այդ ինքնագործունեության մասին, 1138 թվականի հեկտեմբերին զորք ուղարկեց Խորեզմ։ Սանջարը այլ ելք չուներ, հակառակ դեպքում մյուս վասալների՝ Կարախանների և Ղազնևիների համար ինքնուրույն գործելու ճանապարհ կբացվեր։ 1138 թվականի նոյեմբերի 15-ին Հազարասպի պատերի մոտ տեղի ունեցավ ճակատամարտ, խորեզմցիները ծանր պարտություն կրեցին՝ կորցնելով 10,000 զինվոր։ Աթսիզը վերադառնում է Խորեզմ, իր հավատարմությունը հայտնում Սանջարին և ներվում։ Չի անցնում և մի քանի ամիս, և Աթսիզը հարձակվում է Սանջարի տարածքների վրա։ 1139 թվականին խորեզմշահը հարձակվում է Բուխարայի վրա, գրավում է այն, ավերում քաղաքի պատերը։ Այս արշավանքն ու Բուխարայի գրավումը վրեժ էր Սանջարի արշավանքի և Աթսիզի որդու սպանության համար։
Այս ժամանակ Մավարաննահրում (ما وراء النهر՝ մա ուարա ալ-նահր՝ այն, ինչ գետից այն կողմ է՝ Սիրդարյայի և Ամուդարյայի միջագետք) նոր մեծ ուժ էր հայտնվել՝ կարակիտաները։ Այդ պատճառով Սանջարը Աթսիզին չի պատժում։ Աթսիզն էլ վախենալով իր տարածքների համար՝ վերադառնում է և 1141 թվականին երդում է տալիս Սանջարին։ Քաթաբանի կռվից և սուլթանի Թերմեզի փախուստից հետո խորեզմշահը խախտելով իր խոստումը անցնում է Ամուդարյան, գրավում է Սերախսը և թալանում Մերվը։ Խորեզմ են տարվում բոլոր գիտնականները և Սանջարի գանձարանը։ 1143 թվականին Սանջարը վերականգնում է իր իշխանությունը Մերվում, մտնում է Խորեզմի տարածք և պաշարում Ուրգենչը։ Պաշարումը ստիպում է Աթսիզին խաղաղ բանակցություններ վարել Սանջարի հետ։ Խորեզմը ընդունում է Սանջարի գերիշխանությունը և վերադարձնում Մերվից հափշտակած գանձարանը։
1147 թվականին տեղի ունեցավ սելջուկների III արշավանքը Խորեզմ։ Պատճառն այն էր, որ բացահայտվել էր, որ Աթսիզը ծրագրում է իսլամիստների միջոցով սպանել Սանջարին։ Արշավանքն ավարտվեց Աթսիզի պարտությամբ, ով նորից իր հավատարմությունը հայտնեց Սանջարին և կրկին ներվեց։ Աթսիզը շարունակում էր ինքնուրույն իշխել Խորեզմում։
1152 թվականի ապրիլին խորեզմշահ Աթսիզը գրավում է Ջենդը, հետո Մանգիշլակը։ Սանջարը ոչ մի պատժիչ գործողություն չի ձեռնարկում։ 1153 թվականի գարնանը Խորասանում տեղի են ունենում Աթսիզի համար բարենպաստ իրադարձություններ։ Քոչվոր օղուզները պարտության են մատնում սուլթանի զորքին և գերի վերցնում սուլթանին։ Օղուզները թալանում են Մերվը, Նիշապուրը և Խորասանի այլ քաղաքներ։ Այս անգամ Աթսիզը չօգտվեց սուլթանի դժբախտությունից, այլ գործեց հօգուտ Սանջարին։ Սանջարի փախուստը գերությունից օղուզներին ստիպեց սթափվել, և նրանք դադարեցրին թալանը։ Սրանում մեծ էր նաև Աթսիզի դերը, ով նամակագրական կապ էր հաստատել օղուզների առաջնորդների հետ։
1157 թվականի մայիսի 9-ին մահացավ սելջուկ հռչակավոր սուլթան Սանջարը։ Նրա մահով ավարտվեց սելջուկյան գերիշխանությունը Մավարաննահրում։ Սանջարի մահվանից տաս ամիս առաջ (1156 թվականի հուլիսի 30) մահացավ նրա անուղղելի վասալ Աթսիզը։ Նա լուծեց ոչ միայն Խորեզմի անկախության խնդիրը, այլ նաև իսլամական աշխարհի արևելքում մի նոր հզոր տերության հիմք դրեց։